b'\n_START_ARTICLE_\nWolf 359\n_START_SECTION_\nOsnovne zna\xc4\x8dilnosti\n_START_PARAGRAPH_\nZvezdo je s pomo\xc4\x8djo astrofotografije odkril nem\xc5\xa1ki astronom Max Wolf leta 1918. Njena najbli\xc5\xbeja soseda je Ross 128, 1,16 pc ali 3,79 sv. l. stran od nje._NEWLINE_Wolf 359 je rde\xc4\x8da pritlikavka spektralnega razreda M6.5. Projicirana vrtilna hitrost njenega ekvatorja je manj kot 3\xc2\xa0km/s; pod mejo zaznave prek \xc5\xa1irjenja spektralnih \xc4\x8drt. Zunanja atmosfera zvezde je ustrezno hladnej\xc5\xa1a, tako da se v njenem spektru pojavljajo molekularne \xc4\x8drte. Njena prostorska hitrost ka\xc5\xbee da pripada populaciji zvezd s starimi diski. Evolucijski modeli pa ka\xc5\xbeejo da je relativno mlada s starostjo manj kot milijardo let.'